Показва статии с етикет: АИК Стокхолм
Кайзерслаутерн и Бохум едва ли ще нарушат традицията, отправете поглед и към НХЛ
Понеделник, 24 Октомври 2016 13:29
ИФК ГЬОТЕБОРГ - АИК НАД 2.5 ГОЛА
Независимо от ставката за над 2.5 гола в този мач, не се колебайте да заложите. За домакините като че ли всичко през този сезон в Швеция приключи, тъй като остават три кръга до края и почти всичко е ясно. ИФК Гьотеборг се намира на 10 точки от АИК, който е третии все още има шансове да се пребори с Норкьопинг за втората позиция. Гостите от Солна се намират в далеч по-добра форма, поне статичистически, след като в последните си 10 мача имат една загуба, две равенства и всичко останало са победи. Повечето от двубоите на тима завършват при над 2.5 гола, като същото важи и за домакините.
КАЙЗЕРСЛАУТЕРН - БОХУМ Х2 ИЛИ 2-3 ГОЛА
Кайзерслаутерн не е този отбор, който помним от миналото, когато се състезаваше в елита на Германия. Лаутерите в момента са в тройката на изпадащите във Втора Бундеслига само с една победа от 9 мача и отбелязани 4 гола - най-слабото нападение. В последните сезони Бохум има по-добри показатели от двата отбора, затова не се притеснявайте да потърсите двоен шанс - Х2. Тимът от Рур спечели последните си два сблъсъка с Кайзерслаутерн - през миналия сезон 2:0 като гост за първенство и преди това 1:0 у дома за Купата. За любителите на статистиката може да се отбележи, че последната домакинска победа за първенство на един от двата отбора срещу своя съперник датира от 4 октомври 2003 година - 4:0 за Бохум (статистиката е от сезон 1998/99 насам). Оттогава неизменно мачовете се печелят или от госта, или завършват наравно. Така че пробвайте да има 2 или 3 гола в двубоя.
МОНРЕАЛ КАНЕЙДИЪНС - ФИЛАДЕЛФИЯ ФЛАЙЪРС 1 ИЛИ НАД 5.5 ГОЛА
Монреал се намира в превъзходна форма. Тимът на Канейдиънс победи като гост в последния кръг един от големите си съперници на леда - Бостън Бруинс (4:2), а сега има възможност и да си върне лидерската позиция в НХЛ, където в момента се намира Едмънтън Ойлърс. Съперник на Канадците този път ще е Филаделфия Флайърс, който през този сезон е неубедителен далеч от дома. В последните три сезона нещата бяха в полза на Летящите, които позволиха на Монреал да вземе три от 9-те мача помежду им, като единият беше спечелен след изпълнение на наказателни удари. Двата отбора правят резултатни мачове помежду си, така че освен домакинска победа, можете да потърсите и залог над 5.5 гола. Фили са един от резултатните отбори от началото на кампанията в НХЛ този сезон, но не подценявайте и факта, че Канейдиънс, заедно с Ню Джърси Девилс, има най-здравата защита - 9 допуснати попадения. Стабилни изяви на вратата на Монреал има Кери Прайс и Ал Монтоя, а в предни позиции много се разчита на Андрю Шоу, Брендън Галахър (голмайстор на отбора), Томаш Плеканец, Ший Уебър, който пък има най-много точки - 5 (гол плюс пас) и човекът-асистенция - Алекс Галченюк. В състава на гостите от Филаделфия са контузени Майкъл Рафъл, Майкъл Дел Сото и Скот Лейтън. С големия си опит допринася Клод Жиру, а Мат Рийд и Уен Саймъндс са отбелязали общо 9 попадения.
ЧИКАГО БЛЕКХОУКС - КАЛГАРИ ФЛЕЙМС НАД 5.5 ГОЛА
Един срещу друг се изправят едно от най-силните нападения в НХЛ през този сезон срещу трагичната защита на Калгари Флеймс. Гостите от Канада са инкасирали 27 шайби, повече от всеки друг отбор в шампионата. Чикаго, заедно с Едмънтън Ойлърс, са отбелязали по 23 гола в противновите врати, така ни очаква резултатен мач, на който си заслужава да заложите на над 5.5 гола. Не се хвърляйте на знак, въпреки че нещата клонят към успех на Черните ястреби, които за ужас на своите фенове, имат и доста слаба защита. По този показател те са веднага след Пламъците, така че сблъсъкът в Чикаго се очаква да е резултатен.
СНИМКИ И ВИДЕО: Екшън между фенове на АИК и Лех Познан
Събота, 04 Август 2012 10:57
Отборът на Лех Познан, където играе Александър Тонев, претърпя неприятно поражение с 0:3 при визитата си на шведския АИК Стокхолм в първи мач от ІІІ квалификационен кръг на Лига Европа.
Извън спортно-техническата част на двубоя в шведската столица, може да се отбележи и сблъсъкът между двете агитки.
Няколко часа преди срещата фенове на АИК си пиели в кръчма, когато близо 60-тина полски хулигани ги нападнали. Феновете на Лех се славят като едни от най-лудите в Полша и имат лошо реноме във футболните среди.
След първите индикации на насилие, привържениците на АИК успели да се групират по-добре и потърсили реванш от поляците, но полицията овладяла положението в близост до сектора за гости. В последствие феновете на Лех се опитали да влязат в стълкновение с органите на реда, но безуспешно.
Гостуващата агитка наброяваше близо 500 човека, а двете публики създадоха добра атмосфера по време на мача, като в 70-то минута главният рефер бе принуден да сппре мача за известно време, заради пирошоу от страна на Лех.
След последния съдийски сигнал фенове на АИК, разделени на малки групички, търсеха своите опоненти из града и най-вече в метростанциите на Стокхолм.
Шведски ултраси си показаха рогата
Вторник, 26 Април 2011 12:15
Срещата от първа дивизия на шведското футболно първенство между Сирианска и АИК Стокхолм беше прекратена в 20-ата минута, след като страничният съдия Даниел Варнмарк беше ударен с хвърлена от трибуните факла.
„Даниел трябваше незабавно да отиде в болницата и затова прекратих мача”, обясни главният арбитър на двубоя Мартин Стрьомберг.
Малко преди инцидента Сирианска беше повел в резултата, а нападателят на АИК Тете Бангура беше получил директен червен картон за груба игра срещу вратаря на съперника.
Шведската футболна федерация ще реши дали мачът ще се доиграе и какви ще бъдат наказанията.
СНИМКИ И ВИДЕО: Футбол, пиро и еротика на Елфсборг - АИК
Събота, 06 Април 2013 10:29
Шампионът на Швеция - Елфсборг, не стартира по най-убедителния начин защитата на титлата си, след като завърши 2:2 у дома с АИК в среща от първия кръг на първенството.
Двете попадения за домакините вкара Джеймс Кийн, докато за гостите точни бяха Набил Бауи и Хенок Гойтом.
Гостите от Стокхолм бяха ескортирани от много полицаи, а немалка част от феновете бяха с маски на лицата. Пътуването на част от привържениците на АИК бе още по-хубаво, след като в един от автобусите те си вкараха платена жрица на любовта, която чисто гола се поливаше с различни течности.
На стадиона също бе интересно.
СНИМКИ И ВИДЕО: Силна изява на АИК - Малмьо
Четвъртък, 18 Април 2013 15:40
Отборът на АИК все още няма победа в стартиралия наскоро нов сезон в Швеция, но това не пречи феновете да подкрепят отбора. Този път жълто-черните се изправиха срещу лидера Малмьо и загубиха с 0:1.
От този сезон АИК играе домакинските си срещи на новопостроения стадион "Френдс Арена", след като напусна стария "Росунда".
Понеже сблъсъкът бе своеобразно дерби, агитката на домакините сътвори първото пирошоу на новия стадион, което обаче забави първия съдийски сигнал със 7 минути, тъй като покривът на съоръжението бе затворен.
Феновете на Швеция заобиколиха закона - сложиха бурки!
Вторник, 04 Април 2017 05:16
От 1 март влезе в сила нов закон в Швеция. Той гласи, че феновете нямат право да крият лицето си или част от него по време на спортно събитие.
Целта му е да ограничи футболното хулиганство, което не се харесва на някой от радикалните групировки в страната – например тези на АИК (Стокхолм).
Ултрасите по цял свят използват маски или подръчни средства за да запазят самоличността си в тайна. Всеки, който бъде уловен да използва пиротехнически изделия подлежи на строга санкция и забрана за посещение на спортни събития за определено време.
В някои страни използването на факла или димка по време на мач може да те вкара в затвора!
Крайните закони пораждат и крайни мерки за заобикалянето им.
Част от ултрасите на АИК изразиха по интересен начин протеста си срещу новата забрана. По време на домакинството на техните любимци срещу Хекен в неделя (0:0) … си сложиха бурки.
Законът забранява маските, но позволява на феновете да крият своите лица с религиозна цел.
„Ние, ултрасите на АИК, си маскираме лицата по религиозни причини“ – гласеше един от транспарантите, вдигнати от феновете на домакините.
Те винаги са били оригинални, а част от хореографиите им през годините са признати за едни от най-добрите на планетата.
Вчерашното шоу с дим и знамена също не е за пренебрегване, но то остана на заден план заради ефектния протест, с който феновете се подиграха на новия закон.
Напрежението по оста фенове – органи на реда продължава да расте. И двете страни имат своя гледна точка, но трябва да се стигне до компромисен вариант.
СНИМКИ И ВИДЕО: Безредици и повече от 170 арестувани в Стокхолм
Понеделник, 28 Август 2017 10:11
В мирна държава като Швеция понякога стават и инциденти, особено на футболни мачове. В градското дерби между АИК и Юргорден (1:1) имаше ексцесии, нахлувания и арести.
Двете агитки създадоха супер атмосфера - хореографии, пироефекти и песни в подкрепа на АИК и Юргорден.
На полувремето част от хулиганите на домакина АИК счупиха една от предпазните огради на сектора за гости и се опитаха да нахлуят, но полицията успя да овладее положението.
След сблъсъците повече от 170 са арестуваните, има и ранени.